Pirkimo sąlygų 8 priedas „Sutarties projektas“

**PIRKIMO SUTARTIS**

2025 m. ........ mėn. .... d. Nr. VPS-

Šakiai

**Šakių rajono savivaldybės administracija**, juridinio asmens kodas 188772814, kurios registruota buveinė yra Bažnyčios g. 4, LT-71115 Šakiai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama administracijos direktoriaus Vytauto Ižganaičio, veikiančio pagal Šakių rajono savivaldybės tarybos 2024 m. kovo 15 d. sprendimu Nr. T-58 „Dėl Šakių rajono savivaldybės administracijos nuostatų patvirtinimo“ patvirtintus Šakių rajono savivaldybės administracijos nuostatus, toliau vadinama **Klientu**, ir

[***įrašyti sutarties šalies pavadinimą, teisinę formą***], juridinio asmens kodas [*įrašyti*], kurios registruota buveinė yra [*įrašyti tikslų adresą*], duomenys apie įmonę kaupiami ir saugomi Lietuvos Respublikos juridinių asmenų registre, atstovaujama [*įrašyti pareigas, vardą, pavardę*], veikiančio pagal [*įrašyti atstovavimo pagrindą*], toliau vadinama **Paslaugų teikėju**,

toliau kartu šioje pirkimo sutartyje vadinami Šalimis, o kiekvienas atskirai – Šalimi, sudarė šią pirkimo sutartį, toliau vadinama – Sutartimi.

**I SKYRIUS**

**SUTARTIES OBJEKTAS**

* 1. Vadovaujantis šioje sutartyje nustatytomis sąlygomis ir tvarka Paslaugų teikėjas įsipareigoja pagal Kliento pateiktą techninę užduotį (techninę specifikaciją) suteikti šias paslaugas: **parengti projekto „Zyplių dvaro sodybos pritaikymas lankymui“ kiemo dangų techninį darbo projektą (toliau – Projektas) ir vykdyti projekto vykdymo priežiūros paslaugas (toliau kartu vadinamos – Paslaugomis)**, o Klientas įsipareigoja priimti Paslaugų rezultatą ir sumokėti Sutartyje numatytą kainą Sutartyje numatytomis sąlygomis ir terminais.
  2. Paslaugos teikėjas paslaugas teikti pradeda nuo šios sutarties įsigaliojimo dienos:
     1. Techninis darbo projektas turi būti parengtas, suderintas su Klientu ir pateiktas ekspertizei per 270 kalendorinių dienų nuo sutarties įsigaliojimo dienos. Iš jų, per 120 kalendorinių dienų nuo sutarties įsigaliojimo dienos projektiniai pasiūlymai turi būti suderinti su Klientu, įkelti į informacinę sistemą (IS) „Infostatyba“ statybą leidžiančiam dokumentui gauti ir atliktos Visuomenės informavimo procedūras.
     2. Paslaugų suteikimo terminas, numatytas Pirkimo sutarties 1.2.1 punkte, raštišku Šalių susitarimu gali būti pratęsiamas ir (ar) paslaugų teikimas sustabdomas esant ne nuo Paslaugų teikėjo priklausančioms aplinkybėms, dėl kurių negalėjo būti teikiamos paslaugos, terminui, kol išnyks šios aplinkybės. Paslaugų suteikimo termino pratęsimas ir (ar) sustabdymas galimas esant bent vienam iš šių atvejų:

1.2.2.1. Klientas nevykdo ir (ar) netinkamai vykdo Sutartimi jam nustatytus įsipareigojimus (kaip numatyta Sutarties 3.1.1, 3.1.4, 3.1.5 punktuose) ir todėl Paslaugų teikėjas negali teikti Paslaugų iš dalies arba pilnai;

1.2.2.2. Kliento Paslaugų teikėjui pateikiami nurodymai turi įtakos Paslaugų teikėjo Paslaugų suteikimo terminams;

1.2.2.3. valstybės ir savivaldos institucijų veiksmai arba bet koks uždelsimas, kliūtys arba trukdymai, sukelti arba priskirtini Klientui ir (arba) Kliento samdomiems tretiesiems asmenims Paslaugų teikėjui trukdo laiku suteikti Paslaugas;

1.2.2.4. įsigyjamos papildomos paslaugos be kurių negalima užbaigti Pirkimo sutarties;

1.2.2.5. Statybą leidžiančio dokumento gavimo ir atitinkamo projekto ekspertizės atlikimo laikotarpiui:

1.2.2.5.1. Statybą leidžiančio dokumento gavimo trukmė ir atitinkamo projekto ekspertizės atlikimo trukmė į Paslaugų trukmę neįskaičiuojamos.

* + - 1. 2. Statybą leidžiančio dokumento gavimo trukmė skaičiuojama nuo dienos, kai Kliento įgaliotas asmuo IS „Infostatyba“ prašymą pažymi kaip priimtą, iki dienos, kai prašymo pateikėjas automatiškai informuojamas Statybos įstatymo nustatyta tvarka. Atitinkamai, gavus statinio objektą tikrinusių subjektų nepritarimų statinio projektui, nepritarimų/pastabų taisymas ir pakartotinis teikimas turi būti atliktas per protingą terminą, bet ne ilgiau, kaip per 10 (dešimt) darbo dienų, jei nepritarimai/pastabos yra dėl statinio objekto techninio projekto netikslumų. Jei nepritarimai kilę dėl trūkumų Kliento pateiktuose dokumentuose, pakartotinis teikimas turi būti atliktas per 3 (tris) darbo dienas Klientui perdavus reikalaujamus dokumentus Paslaugų teikėjui;
      2. 3. Projekto ekspertizės trukmė skaičiuojama nuo dienos, kai Paslaugų teikėjas perdavė parengtą pilną techninį darbo projektą, kurio sprendiniams Klientas pritarė, Klientui ekspertizei atlikti iki ekspertizės išvados, kad atitinkamą projektą rekomenduojama tvirtinti ar jam pritarti, gavimo dienos. Atitinkamo projekto pataisymas pagal ekspertizės privalomąsias pastabas ir ekspertizės išvados, kad atitinkamą projektą rekomenduojama tvirtinti ar jam pritarti, gavimas turi būti atliktas per protingą terminą, bet ne ilgiau, kaip per 10 (dešimt) darbo dienų.
    1. Paslaugas Paslaugų teikėjas teikia pagal Paslaugų teikimo grafiką, kuris gali būti Šalių raštišku susitarimu koreguojamas.
    2. Projekto vykdymo priežiūros paslaugos turi būti teikiamos visą darbų laikotarpį iki darbų užbaigimo dokumento gavimo.
    3. Sutartinių paslaugų atlikimo terminas yra data, kai visiškai užbaigtų sutartinių paslaugų perdavimo–priėmimo aktą pasirašo Klientas ir Paslaugos teikėjas.

1.3. Perkamų paslaugų kiekis (apimtis): paslaugų apimtys nurodytos techninėje užduotyje (techninėje specifikacijoje).

**II SKYRIUS**

**KAINA IR ATSISKAITYMO TVARKA**

2.1. Šioje Sutartyje numatytų paslaugų kaina, įskaitant PVM yra (*suma skaičiais*) (*suma žodžiais*).

2.2. Pradinės Sutarties vertė yra ................. Eur be PVM, kurią sudaro:

|  |  |  |
| --- | --- | --- |
| 1. | Projekto „Zyplių dvaro sodybos pritaikymas lankymui“ kiemo dangų techninio darbo projekto parengimo paslaugos | ................. Eur |
| 2. | Projekto „Zyplių dvaro sodybos pritaikymas lankymui“ kiemo dangų techninio darbo projekto vykdymo priežiūros paslaugos | ................. Eur |

2.3. Sutartyje ir jos galimiems keitimo atvejams yra pasirinktas šis kainos apskaičiavimo būdas: fiksuotos kainos. Šis kainos apskaičiavimo būdas yra viena iš esminių Sutarties sąlygų, kuri negali būti keičiama.

2.4. Paslaugų kaina, nurodyta 2.1 punkte, yra galutinė ir apima visas tiesiogines ir netiesiogines išlaidas.

2.5. Paslaugų kainai įtakos negali turėti terminų pažeidimas, darbo užmokesčio ir kitų panašių išlaidų išaugimas.

2.6. Paslaugų kaina peržiūrima:

2.6.1. dėl kainų lygio kitimo:

2.6.1.1. bet kuri Sutarties šalis Sutarties galiojimo metu turi teisę inicijuoti Sutartyje numatytų kainų perskaičiavimą (keitimą) ne anksčiau kaip po 6 (šešių) mėnesių nuo Sutarties sudarymo dienos (*jeigu perskaičiavimas jau buvo atliktas – nuo paskutinio perskaičiavimo pagal šį punktą dienos*), jeigu Valstybės duomenų agentūros ((https://osp.stat.gov.lt) Ūkio subjektams suteiktų paslaugų kainų pokyčiai https://osp.stat.gov.lt/statistiniu-rodikliu-analize#/ paslaugų grupėje „M71 Architektūros ir inžinerijos veikla; techninis tikrinimas ir analizė“ yra 5 proc. ir daugiau. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.

2.6.1.2. nauja Sutarties kaina apskaičiuojama pagal formulę:

a – Sutarties kaina (Eur be PVM) (jei ji jau buvo perskaičiuota, tai po paskutinio perskaičiavimo);

a1 – perskaičiuota (pakeista) Sutarties kaina (Eur be PVM);

k – Ūkio subjektams suteiktų paslaugų kainų pokytis paslaugų grupėje „Architektūros ir inžinerijos veikla; techninis tikrinimas ir analizė“ (padidėjimas arba sumažėjimas) (%). „k“ reikšmė skaičiuojama pagal formulę:

, (proc.) kur

Indnaujausias – kreipimosi dėl Sutarties kainos perskaičiavimo išsiuntimo kitai šaliai datą naujausias paskelbtas kainų indeksas;

Indpradžia – laikotarpio pradžios datos (mėnesio) kainų. Pirmojo perskaičiavimo atveju laikotarpio pradžia (mėnuo) yra paskutinės pirkimo, kurio pagrindu sudaryta ši Sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

2.6.1.3. skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis („k“) tolesniems skaičiavimams naudojamas suapvalinus iki vieno skaitmens po kablelio, o apskaičiuota Sutarties kaina „a“ suapvalinama iki dviejų skaitmenų po kablelio;

2.6.1.4. vėlesnis Sutarties kainos perskaičiavimas negali apimti laikotarpio, už kurį perskaičiavimas jau buvo atliktas;

2.6.1.5. Sutarties kainos peržiūra gali būti atliekama ne dažniau negu kas 6 mėnesius;

2.6.1.6. perskaičiuota Sutarties kaina įforminama rašytiniu šalių susitarimu. Šalys privalo sudaryti susitarimą dėl Sutarties kainos perskaičiavimo per 10 darbo dienų nuo bet kurios Sutarties šalies prašymo kitai šaliai perskaičiuoti Sutarties kainą pateikimo dienos. Šalys privalo susitarime dėl Sutarties kainos perskaičiavimo nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį („k“), perskaičiuotą Sutarties kainą. Susitarimas padidinti / sumažinti Sutarties kainą įsigalioja Sutarties šalims pasirašius susitarimą, kuris bus laikomas sudėtine Sutarties dalimi. Nei viena iš Šalių neturi teisės atsisakyti pasirašyti tokio susitarimo be pagrįstų̨ priežasčių̨;

2.6.1.7. jeigu Paslaugų teikimas vėluoja dėl priežasčių, dėl kurių Paslaugų teikėjas neįgyja teisės į Paslaugų teikimo termino pratęsimą, uždelstų Paslaugų kaina neperskaičiuojama dėl kainų lygio kilimo, bet turi būti perskaičiuojama dėl kainų lygio kritimo.

2.6.2. dėl mokesčių pasikeitimo:

2.6.2.1. mokestis, kuriam pasikeitus perskaičiuojama paslaugų kaina: pridėtinės vertės mokestis (PVM). Pasikeitus kitiems mokesčiams paslaugų kaina neperskaičiuojama;

2.6.2.2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiasi mokesčio tarifas;

2.6.2.3. perskaičiavimo formulė: pasikeitus PVM tarifo dydžiui, paslaugų kainoje (įkainiuose) esantis PVM tarifas nesuteiktoms paslaugoms keičiamas (mažinamas ar didinamas) pagal Lietuvos Respublikos galiojančius teisės aktus;

2.6.2.4. paslaugų kainos pakeitimas įforminamas papildomu Šalių susitarimu;

2.6.2.5. perskaičiuota paslaugų kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiasi šio mokesčio tarifas, nurodytos tarifo įsigaliojimo dienos.

2.7. Atsižvelgiant į Sutarties pobūdį ir ypatumus, Šalys susitaria, kad Klientas apmoka Paslaugų teikėjui už jo suteiktas paslaugas dalimis šalims pasirašius tinkamai atliktų Paslaugų perdavimo - priėmimo aktą pagal Paslaugų teikėjo pateiktą PVM sąskaitą faktūrą. Klientas ne vėliau kaip per 30 (trisdešimt) kalendorinių dienų atsiskaito su Paslaugų teikėju už suteiktas paslaugas pagal gautus atsiskaitymo dokumentus (aktas apie atliktas paslaugas, PVM sąskaita faktūra). Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti atskiru raštišku Šalių susitarimu, tačiau bet kokiu atveju šie terminai negali viršyti 60 (šešiasdešimt) kalendorinių dienų.

2.8. Paslaugų teikėjas sąskaitas faktūras teikia tik elektroniniu būdu. Klientas elektronines sąskaitas faktūras priima ir apdoroja naudodamasis informacinės sistemos SABIS priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas Pirkėjo ir Tiekėjo bendravimas ir keitimasis informacija naudojantis SABIS.

2.9. Šalys susitaria, kad nepaisant to, kas nurodyta mokėjimo pavedime, Klientui atlikus mokėjimus pagal Sutartį, įmokos pirmiausia yra skiriamos padengti anksčiausiai atsiradusiems įsiskolinimams pagal Sutartį, antrąja eile – delspinigiams apmokėti (jeigu jie buvo priskaičiuoti pagal Sutartį), trečiąja eile – palūkanoms apmokėti (jeigu jos buvo priskaičiuotos pagal Sutartį).

2.10. Paslaugų teikėjas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Kliento mokėtinas sumas, be išankstinio Kliento rašytinio sutikimo. Be Kliento išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.

2.11. Klientas numato tiesioginio atsiskaitymo galimybę su Sutartyje nurodytais subtiekėjais tokiomis sąlygomis:

2.11.1. sudarius Sutartį, Paslaugų teikėjas ne vėliau negu Sutartis pradedama vykdyti, įsipareigoja Klientui raštu pateikti tuo metu žinomų subtiekėjų pavadinimus, kontaktinius duomenis ir jų atstovus. Klientas taip pat reikalauja, kad Paslaugų teikėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau;

2.11.2. Klientas ne vėliau kaip per 3 darbo dienas nuo informacijos apie žinomų subtiekėjų pavadinimus, kontaktinius duomenis ir jų atstovus gavimo dienos raštu informuoja subtiekėjus apie tiesioginio atsiskaitymo galimybę;

2.11.3. subtiekėjas, norėdamas pasinaudoti tokia galimybe, raštu pateikia prašymą Klientui. Kai subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Kliento, Paslaugų teikėjo ir šio subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į Sutartyje ir subtiekimo sutartyje nustatytus reikalavimus. Trišalėje sutartyje atsiskaitymo su subtiekėju tvarka bus nustatoma vadovaujantis šioje Sutartyje numatyta atsiskaitymo tvarka;

2.11.4. Paslaugų teikėjas turi teisę prieštarauti nepagrįstiems mokėjimams, pateikdamas raštišką tokio prieštaravimo Klientui ir subtiekėjui pagrindimą;

2.11.5. tiesioginio atsiskaitymo su subtiekėjais galimybė nekeičia Paslaugų teikėjo atsakomybės dėl Sutarties įvykdymo.

**III SKYRIUS**

**ŠALIŲ TEISĖS IR ĮSIPAREIGOJIMAI**

3.1. Klientas įsipareigoja:

3.1.1. suteikti Paslaugų teikėjui visą informaciją, reikalingą Sutartyje numatytoms Paslaugoms suteikti;

3.1.2. vykdyti teikiamų Paslaugų priežiūrą;

3.1.3. bendradarbiauti su Paslaugos teikėju vykdant Sutartį;

3.1.4. sudaryti visas būtinas sąlygas Paslaugos teikėjui teikti Sutartyje numatytas Paslaugas;

3.1.5. nedelsiant, bet ne vėliau kaip per 3 (tris) darbo dienas nuo tam tikrų aplinkybių atsiradimo momento, raštu informuoti Paslaugų teikėją apie aplinkybių, galinčių trukdyti tinkamai suteikti Paslaugas, atsiradimą;

3.1.6. per įmanomai trumpiausius terminus, bet ne vėliau kaip per 5 (penkias) darbo dienas po rašytinio Paslaugų Tiekėjo prašymo gavimo suteikti įgaliojimus Paslaugų Tiekėjui veikti Kliento vardu visose kompetentingose institucijose ta apimtimi, kiek tai susiję su Paslaugų teikimu;

3.1.7. priimti tinkamai, kokybiškai ir laiku suteiktas Paslaugas;

3.1.8. už kokybiškai ir laiku suteiktas paslaugas sumokėti Paslaugų teikėjui po to kai abiejų šalių be trūkumų ir pastabų suderintas ir pasirašytas Paslaugų perdavimo-priėmimo aktas ir pateikta PVM sąskaita faktūra (*rašyti jeigu Paslaugų teikėjas yra PVM mokėtojas*).

3.1.9. organizuoti, užtikrinti ir apmokėti statinio projekto ekspertizės atlikimą (jei ji privaloma vadovaujantis Lietuvos Respublikos teisės aktais).

3.1.10. raštu informuoti Paslaugų teikėją apie rangos darbų pradžią.

3.2. Paslaugų teikėjas įsipareigoja:

3.2.1. tinkamai, kokybiškai ir laiku suteikti paslaugas pagal Sutartyje ir techninėje specifikacijoje nurodytus reikalavimus;

3.2.2. atlyginti Klientui ir tretiesiems asmenims atsiradusius nuostolius dėl netinkamo Sutarties vykdymo ar nevykdymo;

3.2.3. laikytis visų Lietuvos Respublikoje galiojančių įstatymų, atlikti paslaugas pagal Statybos įstatymą, STR ir kt. norminių dokumentų reikalavimus. Paslaugas suteikti laikantis esamų normų, taisyklių bei standartų reikalavimų. Paslaugos teikėjas garantuoja Klientui nuostolių atlyginimą, jei Paslaugos teikėjas nesilaikytų minėtųjų įstatymų ir kitų teisės aktų ir dėl to būtų pateikti kokie nors reikalavimai ar pradėti procesiniai veiksmai;

3.2.4. vykdyti teisėtus Kliento nurodymus. Jei Paslaugos teikėjas mano, kad Kliento nurodymai viršija Sutarties reikalavimus, jis apie tai praneša Klientui per 5 kalendorines dienas nuo tokio nurodymo gavimo dienos;

3.2.5. visus dokumentus ir informaciją, gautą pagal Sutartį, laikyti konfidencialia ir be išankstinio raštiško Kliento leidimo neskelbti ir neatskleisti jokių Sutarties nuostatų, išskyrus atvejus, kai tai būtina vykdant Sutartį. Jei nesutariama, ar būtina skelbti ar atskleisti kokias nors Sutarties nuostatas, galutinį sprendimą priima Klientas;

3.2.6. užtikrinti, kad visą Sutarties vykdymo laikotarpį teikiant paslaugas būtų taikoma aplinkos apsaugos vadybos sistema pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais. Klientui nustačius faktą, kad Paslaugų teikėjas nesilaiko reikalavimo taikyti aplinkos apsaugos vadybos sistemos pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, tai bus laikoma esminiu Sutarties sąlygų pažeidimu, suteikiančiu Klientui teisę nutraukti Sutartį;

3.2.7. rengiant Projektą, numatyti, kad Projektas atitiktų minimalius aplinkos apsaugos kriterijus, nurodytus Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Aprašas) 2 priedo (XVII skyriaus „Kelių projektavimo paslaugos ir jų statybos darbai“) 26.2 papunktyje ir kad kiti su Projektu susiję produktai (kelio ženklai, ženklinimas, triukšmo užtvaros, gatvių apšvietimo įranga, kelių eismo signalai) atitiktų jiems taikomus minimalius aplinkos apsaugos kriterijus nustatytus Aprašo 2 priedo (XVII skyriaus „Kelių projektavimo paslaugos ir jų statybos darbai“) 27-29 punktuose (*27-29 punktuose nurodyti minimalūs aplinkos apsaugos kriterijus taikomi atsižvelgiant į sprendinių taikymą projekte*);

3.2.8. per 5 darbo dienas nuo Sutarties įsigaliojimo dienos pateikti Klientui derinimui Paslaugų teikimo grafiką;

3.2.9. nedelsdamas, bet ne vėliau nei per 3 darbo dienas po atitinkamų aplinkybių atsiradimo/paaiškėjimo, raštu informuoti Klientą apie aplinkybių, galinčių trukdyti pradėti teikti ir (arba) baigti teikti Paslaugas, atsiradimą. To nepadaręs, Paslaugų teikėjas negali remtis tomis aplinkybėmis, kaip atleidžiančiomis jį nuo atsakomybės Klientui dėl netinkamai suteiktos ar laiku nesuteiktos Paslaugos;

3.2.10. neatlygintinai perleisti maksimalia leistina įstatymuose numatyta apimtimi ir turiniu visas turtines teises į pagal Sutartį sukurtą Projektą (kai projektas perduodamas ir už jį yra tinkamai sumokėta) Klientui (įskaitant, bet neapsiribojant, Kliento teisę be atskiro Paslaugų teikėjo sutikimo naudoti jį savo nuožiūra, kopijuoti, perleisti tretiesiems asmenims, bet tik ta apimtimi, kiek tai yra susiję su Sutarties objektu);

3.2.11. jeigu Paslaugų teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Paslaugų teikėjas Klientui įsipareigoja, kad Sutartį vykdys tik tokią teisę turintys asmenys. Klientui pareikalavus, Paslaugų teikėjas turi pateikti dokumentus, įrodančius, kad Sutartį vykdo tik tokią teisę turintys asmenys. Paslaugų teikėjo įsipareigojimas, jog sutartį vykdys tik tokią teisę turintys asmenys, yra esminė Sutarties sąlyga, kurią pažeidus gali būti nutraukta sutartis;

3.2.12. visą Sutarties laikotarpį neturėti pašalinimo pagrindų;

3.2.13. bendradarbiauti su Klientu, neatlygintinai konsultuoti Klientą su Sutarties vykdymu susijusiais klausimais, operatyviai bei neatlygintinai pašalinti visus pastebėtus Paslaugų trūkumus ir netikslumus bei išspręsti visus su tuo susijusius klausimus;

3.2.14. laiku ir tinkamai informuoti Klientą apie suteiktas Paslaugas bei pateikti Klientui suteiktų Paslaugų priėmimo-perdavimo aktus, išrašyti sąskaitas-faktūras, kitą normatyvinių statybos dokumentų nurodytą Paslaugų suteikimo dokumentaciją. Klientui paprašius papildomos informacijos, per 3 (tris) darbo dienas raštu pranešti apie Paslaugų eigą bei rezultatus, pateikti kitą su Sutarties vykdymu susijusią informaciją;

3.2.15. be raštiško Kliento sutikimo neperduoti tretiesiems asmenims pagal Sutartį prisiimtų įsipareigojimų ir bet kokiu atveju atsakyti už visus Sutartimi prisiimtus įsipareigojimus, nepaisant to, ar Sutarties vykdymui bus pasitelkiami tretieji asmenys;

3.2.16. Klientui paskelbus rangos darbų viešąjį pirkimą ir jo vykdymo metu gavus paklausimus dėl projekto, neatlygintinai teikti raštiškus paaiškinimus Klientui;

3.2.17. Paslaugų teikimo metu, esant poreikiui, atlikti Kliento nurodytų techninėje užduotyje ar pagal projektavimą reglamentuojančių teisės aktų reikalavimus būtinus atlikti statybinius tyrimus (statinio statybos sklypo geodezinių, geologinių, hidrogeologinių, aplinkos taršos ir kitų tyrimus, o rekonstruojant, išplečiant ar pakeičiant statinio (jo patalpų) paskirtį, taip pat paties statinio ir gretimų statinių, kuriems gali turėti įtakos numatomi statybos darbai, tyrimus ir kt.);

3.2.18. Projekto vykdymo priežiūros metu lankytis statybvietėje tiek, kiek tai būtina siekiant įvykdyti pareigas, numatytas Lietuvos Respublikos aplinkos ministro 2016 m. gruodžio 2 d, įsakymu Nr. D1-848 pavirtinto Statybos techninio reglamento STR 1.06.01:2016 „Statybos darbai. Statinio statybos priežiūra“ VI skyriaus ketvirtajame skirsnyje ir Sutartyje;

3.2.19. statinio projekto vykdymo priežiūros paslaugas teikti per visą statybos darbų vykdymo laikotarpį;

3.2.20. užtikrinti ekonominio naudingumo kriterijaus (specialistų patirties) įgyvendinimą Sutarties vykdymo metu,t. y. užtikrinti, kad Sutartį vykdys tie specialistai, kurie buvo nurodyti pasiūlyme (t. y. tie, kurių kvalifikacija ir patirtimi Paslaugų teikėjas grindė savo atitiktį nustatytiems kvalifikacijos reikalavimams ir ekonomiškai naudingiausio pasiūlymo vertinimo kriterijui). Šio įsipareigojimo laikymasis yra laikomas esmine Sutarties sąlyga. Galimos specialisto pakeitimo sąlygos nurodytos Sutarties 4.4. p.;

3.3. Klientas turi teisę:

3.3.1. teikti pastabas dėl Paslaugų teikėjo teikiamų Paslaugų kokybės ir atitikties Sutarties reikalavimams;

3.3.2. nepriimti Sutarties reikalavimų neatitinkančių Paslaugų;

3.3.3. Sutarties vykdymo metu, siekdamas įsitikinti, kad Paslaugų teikėjas laikosi Sutarties 3.2.6, 3.2.7, 3.2.11 punktuose nurodytų reikalavimų, bet kuriuo Sutarties metu prašyti Paslaugų teikėjo pateikti atitikimą įrodančius dokumentus;

3.3.4. Klientas turi visas Sutartyje bei Lietuvos Respublikos galiojančiuose teisės aktuose numatytas teises.

3.4. Paslaugų teikėjas turi teisę:

3.4.1. gauti Sutartyje nurodytą apmokėjimą už tinkamai, kokybiškai ir laiku suteiktas Paslaugas;

3.4.2. su Kliento sutikimu keisti su Klientu suderintą Paslaugų teikimo grafiką;

3.4.3. gauti visą informaciją ir dokumentus, reikalingus tinkamam Sutarties vykdymui;

3.4.4. Paslaugų teikėjas turi visas šioje sutartyje ir Lietuvos Respublikoje galiojančiuose teisės aktuose numatytas teises.

3.5. Sutarčiai vykdyti pasitelkiami šie subtiekėjai: *[surašyti pasiūlyme nurodytus subrangovus, subtiekėjus ir subteikėjus, jeigu tokių nėra parašyti žodį „nėra“].* Paslaugų teikėjas įsipareigoja ne vėliau kaip iki Sutarties vykdymo pradžios raštu pranešti Kliento atstovui subtiekėjų kontaktinius duomenis ir subtiekėjų atstovus.

3.6. Sutarties galiojimo metu subtiekėjų keitimas vietomis tarp Sutartyje numatytų subtiekėjų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam subtiekėjui, papildomų ar naujų (tuo atveju kai teikiant pasiūlymą subtiekėjai nebuvo žinomi) subtiekėjų pasitelkimas arba Sutartyje numatytų subtiekėjų atsisakymas galimas tik raštu apie tai informavus Klientą.

3.7. Klientas reikalauja, kad kartu su informacija apie naujus subtiekėjus (kai jų pajėgumais remiamasi kvalifikacijai pagrįsti) būtų pateikti atitiktį kvalifikaciniams reikalavimams (jei jie buvo keliami) bei pašalinimo pagrindų nebuvimą patvirtinantys dokumentai. Anksčiau minėti dokumentai pateikiami tai dienai, kai Paslaugų teikėjas kreipiasi į Klientą su prašymu pakeisti subtiekėjus.

3.8. Pakeitus Sutartyje numatytus subtiekėjus vietomis, perdavus didesnę (mažesnę)  Sutarties dalį (veiklą), negu buvo suderinta, kitam Sutartyje numatytam subtiekėjui, ir (ar) pasitelkus papildomus ar naujus subtiekėjus, subtiekėjai gali pradėti vykdyti Sutartį, tik Klientui ir Paslaugų teikėjui pasirašius papildomą susitarimą prie Sutarties. Šiame susitarime nurodoma pagrindinė informacija apie subtiekėją ir Sutarties dalis (veikla), kuriai jis yra pasitelkiamas. Šis papildomas susitarimas tampa neatskiriama Sutarties dalimi.

**IV SKYRIUS**

**ŠALIŲ ATSAKOMYBĖ**

4.1. Kiekvienu atveju Paslaugų teikėjui praleidus bet kurios prievolės įvykdymo terminą, nustatytą šioje Sutartyje, Paslaugų teikėjas moka Klientui 0,02 procento delspinigius nuo pradinės Sutarties vertės už kiekvieną uždelstą dieną.

4.2. Uždelsus laiku atsiskaityti už suteiktas paslaugas, Klientas Paslaugų teikėjui reikalaujant moka 0,02 proc. delspinigius nuo laiku neapmokėtos sumos už kiekvieną vėlavimo dieną. Šalys susitaria, kad šiuo atveju palūkanos nemokamos.

4.3. Paslaugų teikėjui nustatoma 1 000,00Eur be PVM vertės bauda už 3.2.11, 3.2.12, 3.7 punktuose numatytų įsipareigojimų pažeidimus ir 500,00 Eur be PVM vertės bauda už 3.2.6, 3.2.7 papunkčiuose numatytų įsipareigojimų pažeidimus surašant pažeidimo aktą už kiekvieną nustatytą atvejį. Pažeidimo aktas surašomas dalyvaujant Paslaugų teikėjo atstovui. Jeigu jis neatvyksta sutartu laiku arba atsisako dalyvauti, pažeidimo aktas surašomas jam nedalyvaujant. Bauda gali būti išskaičiuojama iš Paslaugų teikėjui mokėtinos sumos. Klientas nustato terminą, per kurį trūkumai turi būti pašalinti, per šį terminą nepašalinus trūkumų, numatyta bauda taikoma pakartotinai.

4.4. Sutarties vykdymo metu atsiradus poreikiui keisti specialistą (kai susiję su nurodytų asmenų liga, darbo santykių su jais nutraukimu ir kitomis panašiomis aplinkybėmis), nurodytą specialiųjų konkurso sąlygų aprašo 4 priedo 1.1 ir 1.2 papunkčiuose, Paslaugų teikėjas apie tai privalo nedelsdamas pranešti Klientui ir, suderinęs su Klientu, pakeisti jį lygiaverčiu (ne žemesnės kvalifikacijos ir ne žemesnės patirties) specialistu.Paslaugų teikėjas privalo pateikti siūlomo specialisto kvalifikaciją ir patirtį patvirtinančius dokumentus. Klientas patikrina, ar siūlomo specialisto kvalifikacija ir patirtis atitinka keltus reikalavimus. Klientas su Paslaugų teikėju sudaro susitarimą dėl specialisto pakeitimo, pasirašomą abiejų Sutarties Šalių. Šis susitarimas laikomas neatskiriama Sutarties dalimi.

4.5. Jei Paslaugų teikėjas neranda kito lygiaverčio specialisto, tai laikoma esminiu Sutarties sąlygų pažeidimu ir tokiu atveju Klientas turi teisę vienašališkai nutraukti Sutartį, apie nutraukimą raštu informavęs Paslaugų teikėją prieš 10 kalendorinių dienų. Jeigu Paslaugų teikėjas specialistą (kurio patirtis buvo vertinama laimėtojo atrankos metu) pakeičia neinformavęs Kliento, tai laikoma esminiu Sutarties sąlygų pažeidimu ir tokiu atveju Klientas turi teisę taikyti Paslaugų teikėjui 2 000,00 Eur baudą ar vienašališkai nutraukti Sutartį.

4.6. Paslaugų teikėjui pagal Sutartį priskaičiuoti delspinigiai ir (ar) baudos  gali būti išskaičiuojami iš Kliento mokėtinų sumų Paslaugų teikėjui. Delspinigių ir (ar) baudų sumokėjimas neatleidžia Šalių nuo pareigos vykdyti Sutartyje prisiimtus įsipareigojimus.

4.7. Šalys susitaria, kad kilus teisminiam ginčui dėl atsiskaitymo už suteiktas paslaugas, Paslaugų teikėjas gali reikalauti priteisti ne didesnes kaip 5 (penkių) procentų metines palūkanas nuo nesumokėtos sumos, kaip tai numatyta Lietuvos Respublikos civilinio kodekso 6.210 str. 1 d.

4.8. Šalys atleidžiamos nuo atsakomybės esant nenugalimos jėgos (*force majeure*) aplinkybėms pagal Lietuvos Respublikos civilinio kodekso 6.212 str.

**V SKYRIUS**

**ASMENS DUOMENŲ TVARKYMAS**

5.1. Sudarydamos šią Sutartį Šalys patvirtina, kad supranta, jog nuo 2018 m. gegužės 25 d. yra tiesiogiai taikomas 2016 m. balandžio 27 d. priimtas Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas). Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.

5.2. Jeigu poreikis tvarkyti asmens duomenis paaiškėja po Sutarties sudarymo, Šalys įsipareigoja nedelsiant sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių siekiant užtikrinti atitiktį Reglamento reikalavimams. Šalys pripažįsta, kad papildomo susitarimo dėl duomenų tvarkymo pasirašymas nebus laikomas esminiu šios Sutarties sąlygų pakeitimu.

**VI SKYRIUS**

**KITOS SĄLYGOS**

6.1. Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną) ir galioja iki visiško Šalių įsipareigojimų pagal šią Sutartį įvykdymo dienos arba Sutarties nutraukimo dienos, bet ne ilgiau kaip 36 mėnesius nuo Sutarties pasirašymo ir įsigaliojimo.

6.2. Pirkimo dokumentai, Paslaugų teikėjo viešajam pirkimui pateiktas pasiūlymas yra neatskiriama šios Sutarties dalis.

6.3. Sutarties sąlygos gali būti keičiamos vadovaujantis Lietuvos Respublikos viešųjų pirkimų įstatymo 89 straipsnio nuostatomis.

6.4. Klientas, įspėjęs Paslaugų teikėją prieš 15 dienų, turi teisę vienašališkai nutraukti Sutartį dėl esminio Sutarties pažeidimo. Esminiu Sutarties sąlygų pažeidimu bus laikomas toks pažeidimas, kuris atitinka Lietuvos Respublikos civilinio kodekso 6.217 straipsnio 2 dalyje nurodytus kriterijus, įskaitant, bet neapsiribojant:

6.4.1. jeigu Sutarties vykdymo laikotarpiu Paslaugų teikėjui priskaičiuotų baudų už Sutarties bei techninės specifikacijos (Sutarties 1 priedas) sąlygų pažeidimus suma pasiekia 10 proc. pradinės Sutarties vertės;

6.4.2. jeigu Klientas 5 (penkis) ar daugiau kartų raštu informuoja Paslaugų teikėją apie jo padarytus Sutarties ir (ar) techninės specifikacijos ir (ar) užsakymo vykdymo pažeidimus;

6.4.3. Paslaugų teikėjas be Kliento žinios pasitelkia Sutarčiai vykdyti naują subtiekėją;

6.4.4. paaiškėja, kad Paslaugų teikėjas, kartu su pasiūlymu pateikė melagingą informaciją, turėjusią reikšmės pasiūlymo vertinimui;

6.4.5. jei Paslaugų teikėjas nutraukia Sutartį vienašališkai;

6.4.6. Paslaugų teikėjas siekia padidinti Sutartyje numatytas kainas (t. y. nevykdo Sutarties už Sutartyje nustatytas kainas, išskyrus atvejus, kai teisės aktais keičiamas PVM tarifo dydis).

6.5. Nutraukus Sutartį dėl Paslaugų teikėjo padaryto esminio Sutarties pažeidimo, Paslaugų teikėjas per 5 (penkias) kalendorines dienas nuo Sutarties nutraukimo dienos sumoka Klientui baudą, kuri lygi 10 (dešimt) procentų nuo pradinės Sutarties vertės. Bauda gali būti išskaičiuojama iš Kliento Paslaugų teikėjui mokėtinų sumų.

6.6. Šalys gali nutraukti Sutartį abipusiu raštišku Šalių susitarimu, taip pat kitais Lietuvos Respublikos teisės aktuose nustatytais atvejais.

6.7. Klientas, remdamasis Lietuvos Respublikos civilinio kodekso 6.721 str., nesant Paslaugų teikėjo kaltės, turi teisę bet kada vienašališkai nutraukti Sutartį, nepaisydamas to, kad Paslaugų teikėjas jau pradėjo ją vykdyti. Šiuo atveju Klientas privalo sumokėti Paslaugų teikėjui kainos dalį, proporcingą suteiktoms paslaugoms, ir atlyginti kitas protingas išlaidas, kurias Paslaugų teikėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Kliento momento.

6.8. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia Sutartimi, jos sudarymu, galiojimu, vykdymu, pažeidimu, nutraukimu, Šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Kliento buveinės vietą.

6.9. Sutarties Šalims yra žinoma, kad ši Sutartis yra vieša, išskyrus Sutartyje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.

6.10. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.

6.11. Ši Sutartis sudaryta lietuvių kalba, Sutartį pasirašant kvalifikuotais elektroniniais parašais, sudaromas 1 (vienas) Sutarties egzempliorius.

6.12. Sutarties priedai:

6.12.1. techninė užduotis (techninė specifikacija).

**VII SKYRIUS**

**ŠALIŲ ATSAKINGI ASMENYS, REKVIZITAI IR PARAŠAI**

7.1. Paslaugų teikėjo asmuo (asmenys), atsakingas (atsakingi) už Sutarties vykdymą: ..............., tel. ........................................., el. paštas .............................. .

7.2. Kliento asmuo (asmenys), atsakingas (atsakingi) už Sutarties vykdymą: ............................, tel. .........................................., el. paštas ............................... .

|  |  |  |  |
| --- | --- | --- | --- |
|  | |  | |
| **Klientas**  Šakių rajono savivaldybės administracija  Kodas 188772814  Bažnyčios g. 4, LT-71115 Šakiai  Tel. (+370 345) 60750  El. paštas savivaldybe@sakiai.lt  A. s. LT39 4010 0421 0006 0059  AB Luminor bank, kodas 40100  Administracijos direktorius  Vytautas Ižganaitis  \_\_\_\_\_\_\_\_\_\_\_\_\_\_\_\_\_  A. V. data | **Paslaugų teikėjas**  *Juridinio asmens pavadinimas*  Kodas 00000000  *Gatvės pavadinimas*, LT-00000 *miestas*  Tel. (0 0) 000 0000  El. paštas *čia įrašyti*  A. s. LT00 0000 0000 0000 0000  *Banko pavadinimas*, kodas 00000  *Juridinio asmens* direktorius  *Vardas Pavardė*  \_\_\_\_\_\_\_\_\_\_\_\_\_\_\_\_\_\_  A. V. data | |